[{"text_idx": "#000000", "text": "Antau\u0306 du jaroj estis lanc\u0302ita la pos\u0302telefona servo Amikumu, kiu ebligas al parolantoj de Esperanto, sed ankau\u0306 al parolantoj de aliaj lingvoj, trovi proksimajn samlingvanojn. Esperantistaj komencantoj estas dau\u0306re la plej granda grupo de alig\u0302intoj, pli ol 6.700. Entute estas preskau\u0306 12.000 parolantoj de Esperanto kaj preskau\u0306 14.000 parolantoj de la angla inter la alig\u0302intoj. La parolantoj de la angla supozeble grandparte estas esperantistoj."}, {"text_idx": "#000001", "text": "En au\u0306gusto 2017, la aplikaj\u0302o Amikumu publikig\u0302is al c\u0302iuj (post ses monatoj, dum kiuj nur esperantistoj povis uzi g\u0302in). La aplikaj\u0302o celis helpi homojn trovi proksimajn homojn kiuj ankau\u0306 parolas la saman lingvon. Por diskuti la nunan staton de la projekto, mi demandis Chuck Smith, la c\u0302efa teknika oficisto de Amikumu."}, {"text_idx": "#000002", "text": "Libera Folio: Amikumu lanc\u0302ig\u0302is antau\u0306 du jaroj, kiel la aplikaj\u0302o nun statas?"}, {"text_idx": "#000004", "text": "Kiom da homoj alig\u0302is al Amikumu? Kiom da ili aktive uzas g\u0302in?"}, {"text_idx": "#000005", "text": "\u2013 Pli ol 18.000 homoj alig\u0302is al Amikumu. Pli ol 3.000 ankorau\u0306 aktive (monate) uzas g\u0302in, pli ol ni atendis!"}, {"text_idx": "#000007", "text": "\u2013 Jen bildo de statistiko lau\u0306 naskig\u0302jaro. Ni havas nur proksimajn GPS-lokojn por homoj, do ni nur malofte kalkulas la uzantaron lau\u0306 landoj. Kiam ni laste kalkulis tion en 2018, la plej log\u0302ataj landoj de Amikumanoj estis Usono, Brazilo, Germanio, Francio kaj poste C\u0302inio."}, {"text_idx": "#000008", "text": "Kiom el la uzantoj estas neesperantistoj kaj c\u0302u vi provas allogi parolantojn de iuj specifaj lingvoj?"}, {"text_idx": "#000009", "text": "\u2013 Eblas vidi lingvan statistikon publike en la retejo de Amikumu. Tie eblas vidi tamen, ke Esperanto estas la dua plej populara lingvo en Amikumu post la angla. \u2028Ni provis alparoli alilingvajn komunumojn, sed verdire ne havis multe da sukceso tiurilate. Ne estas tiom granda deziro kontakti samlingvanojn de aliaj lingvoj simple."}, {"text_idx": "#000010", "text": "C\u0302u vi opinias ke la aplikaj\u0302o sukcesis plenumi siajn celojn?"}, {"text_idx": "#000012", "text": "UEA en 2017 anoncis, ke g\u0302i investis 10.000 eu\u0306rojn en Amikumu. C\u0302u estis pliaj financaj kontribuoj de UEA? C\u0302u UEA estonte povos rericevi la investitan monon, au\u0306 ec\u0302 profiti el la investo?"}, {"text_idx": "#000014", "text": "Kiuj estis la plej grandaj defioj por Amikumu?"}, {"text_idx": "#000015", "text": "\u2013 La plej granda defio estas trovi aliajn komunumojn, kiuj ankau\u0306 bezonas apon kiel Amikumu."}, {"text_idx": "#000016", "text": "Kiaj estas la estontaj planoj por Amikumu?"}, {"text_idx": "#000018", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000020", "text": "Mi treege s\u0302atas Amikumuon kaj intertempe uzas g\u0302in ofte plurfoje tage. En la Fluo plejparte por informi pri okazaj\u0302oj rilate al esperanto kaj la klubo en mia urbo, por komenti kontribuojn de aliuloj kaj por foje publikigi memkreitan hajkon. En la privata sekcio mi intertempe kolektis pli ol 100 kontaktoj, kiujn mi plejparte trovis pere de la tria servo, la listo de Amikumu-anoj, ordigitaj lau\u0306 ilia distanco al mi. Tiel mi kontaktis multajn antau\u0306e nekonatajn esperantistojn en (kaj en la proksimo de) Frankfurto c\u0302e Majno kaj invitis ilin al niaj eventoj. G\u0302is nun mi instigis sukcese nur du al vizitoj en kunvenoj, tamen al multaj mi intertempe flegas oftajn konversaciojn, kaj du estas pli ol nulo.\nKiam mi somere en 2018 traine traveturis Francujon, mi ekkontaktis 80 esperantistojn, el kiuj 20 reagis kaj unu ankorau\u0306 regule inters\u0302ang\u0302as ideojn kun mi, kaj ni ja invitis unu la alian viziti kun la tuta familio. Kiam mi c\u0302i-jare provis fari la saman en norda Germanujo, la rezulto estis, ke mi je mia unua tago en Hamburgo jam partoprenis g\u0302ardenfeston inter 20 esperantistoj, kiujn mi antau\u0306e c\u0302iuj ne estis konantaj. Kaj hodiau\u0306 mi i.a. alskribis Kanadanon, kiu estas membro de la LKK por la venontjara UK ein Montrealo, por demandi al li, c\u0302u li povas rekomendi hotelon en Montrealo kaj c\u0302u oni povas ec\u0302 defore iel subteni la LKK-on.\nResume, miaopinie, la plej granda manko de Amikumu estas, ke la plej multaj esperantistoj ankorau\u0306 ne uzas g\u0302in. La dua plej grava manko estas, ke multaj ja registrig\u0302as, sed ne au\u0306 maloftege g\u0302in uzas. Ili plejparte estas ankau\u0306 tiuj, kiuj ne skribas profilan tekston, do ne informas pri si mem, ne ens\u0302ovas foton kaj ofte ec\u0302 ne nomon (ili skribas ekz-e \"Freneza nubo!\" au\u0306 \"djfyejdj\"). Tiajn uzulojn mi alskribas, kaj sugestas, ke ili skribu ion kaj enmetu foton, se ec\u0302 nur de ilia kato, c\u0302ar tio multe pli belas ol nenio. Kelkaj reagas, foje pozitive, kelkaj ne. Ni vidu, kiel la afero evoluos. Por mi, la apo jam nun estas preskau\u0306 ne plu malhavebla."}, {"text_idx": "#000021", "text": "Antaux cxirkaux unu horo, mi skribis longan komenton kiel rimarkigon al tiu raporto pri Amikumu (tre pozitivan). Gxis nun, gxi ne publikigxis, mi ne vidas gxin. Gxi \"atendas moderigon\"... Sed tiel oni ne povas starigi diskutadon. Mi nun komprenas, kial tiom malmultaj personoj skribas komentojn cxi tie. Kie mi dum la lastaj jaroj skribis komentojn, ili tuj aperas (heise.de, ktp).\nMi ankaux volis enmeti profilfoton de mi. Sed anstataux simple klaki al la framo, trovi la dosieron sur mia PK kaj elekti la foton, mi devige uzu Gravataron, kreu konton, kaj estu minacota ke la foto tie registrita \"sekvos\" min je cxiu retpagxo. Do, ankaux neniu foto \ud83d\ude41"}, {"text_idx": "#000023", "text": "Nu, jen la egocentrismo de nia juna generacio. \ud83d\ude09"}, {"text_idx": "#000028", "text": "En mia regiono de suda Usono, Amikumu apenau\u0306 utilas. Homoj emas ne respondi au\u0306 reagi, au\u0306 se jes, nur unufoje."}, {"text_idx": "#000032", "text": "Mi tamen ja kredas ke UEA devus rehavi la monon kiun g\u0302i \"pruntis\" au\u0306 \"investis\" al Amikumu (mi neniam ricevis klaran respondon de la CO pri la arang\u0302o, malgrau\u0306 pluraj enketoj). Se UEA simple \"donis\" la monon, jen la fino."}, {"text_idx": "#000034", "text": "Mi dufoje des\u0302utis la programon kaj dufoje vis\u0302is g\u0302in: g\u0302i montrig\u0302is senutila por mi. Mi emfazas \"por mi\": tio ne signifas, ke la programo en si mem estas senutila. Kontrau\u0306e, mi apogas g\u0302ian ekziston."}, {"text_idx": "#000036", "text": "Tamen la programo ja povus simple resti en la telefono kaj dormi la dormon de la justuloj, c\u0302u ne? C\u0302e sufic\u0302a telefonspaco g\u0302i ja ne g\u0302enas. Nu, tamen. Mi foje ricevis mesag\u0302on de nekonato pri mi ne memoras kiu stultaj\u0302o. Mi, malg\u0302entitulo, au\u0306dacis respondi la mesag\u0302on nur post kelkaj tagoj. La momenton de mia respondo mi mem elektas, mi naive pensis. Mi tuj rericevis remesag\u0302on... kaj tuj post kelkaj minutoj ankorau\u0306 plian mesag\u0302on plendantan \"Kaj Javier denove ne respondas!\". Pardonu? C\u0302u mi havas ajnan DEVON respondi (sag\u0302ajn au\u0306 absurdajn) mesag\u0302ojn? Kaj, krome, respondi tuj? Alie riproc\u0302o kaj hontigo tujas? Ne dankon, mi mem decidas pri la c\u0302uo kaj la kiamo de miaj respondoj. Mi ne bezonas portadi programon en la pos\u0302o por esti je la tuja dispono de (g\u0302enig\u0302emaj) aliuloj. Mi sentis c\u0302iujn tiujn entrudig\u0302ojn rekta spamo. Per tio la glaso superplenig\u0302is."}, {"text_idx": "#000040", "text": "amikumu eble vastigus sian publikon en aliaj homgrupoj, por kiuj la lingvo estas kerna."}, {"text_idx": "#000043", "text": "Vi c\u0302ion diris, mia kara! Al mi ekzemple estus tre utile havi apon kiu kunigu latinparolantoj (ne nur en Italio, sed ie ajn).\nLau\u0306 mi mankis al Amikumu tion, kaj ankau\u0306 la eblecon ke vi mem reguligu la diametron kiun via apo atingos."}, {"text_idx": "#000044", "text": "Dezirinde estus, ke Amikumu funkciu ankau\u0306 en komputilo, ne nur en sag\u0302telefono. Enmomente mi preferas Facebook Messenger por sendi mesag\u0302ojn al aliaj Esperantistoj. Tie mi povas uzi la grandan klavaron de mia portebla komputilo."}, {"text_idx": "#000045", "text": "Ankau\u0306 mi deziras ke Amikumu funkcius en komputilojn. Mi ege preferas grandan klavaron."}, {"text_idx": "#000046", "text": "Lau\u0306 mia sperto Amikumu plej bone funkcias kun homoj, kiujn oni jam konas, sed pri kies momenta proksimeco au\u0306 planoj oni ne scias. Unufoje ekz. okaze de profesia vojag\u0302o mi povis alig\u0302i al agrabla vespero kun amikoj \u2013 tre utilas la \"fluo\" tiucele. Foje mi simple uzas g\u0302in por inters\u0302ang\u0302i mesag\u0302on au\u0306 foton, se aliaj mesag\u0302iloj ne estas konvenaj."}, {"text_idx": "#000051", "text": "Tio sxajnas interesa programo! Bedauxrinde mi ne povas trovi gxin sur F-droid. Cxu estas planoj por disponibligi la programon por uzantoj de libera programaro?"}, {"text_idx": "#000052", "text": "La programo estas neniel libera. Oni ec\u0302 ne scias, kiel g\u0302i uzas oniajn datumojn. Tio estis ial konscia decido de Evildea kaj Chuck Smith."}, {"text_idx": "#000054", "text": "Amikumu bone funkcias en mia pos\u0302telefono, kaj povas helpi nian vojag\u0302on por trovi lokajn esperantistojn, sed post forlaso de la lokoj au\u0306 reveno hejmen, mi ne povas trovi la kontaktintojn kau\u0306ze de malproksimeco. C\u0302u eblas noti tiujn kontaktintojn kiel amikojn registritajn en sia adresaro?"}, {"text_idx": "#000060", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000062", "text": "Alig\u0302i al 400 aliaj abonantoj"}]